উত্তৰ-পূৱৰ বিদ্যালয়সমূহতো দশম শ্রেণী পর্যন্ত হিন্দী বাধ্যতামূলক কৰাৰ কথা কৈছে কেন্দ্রীয় গৃহমন্ত্রী অমিত শ্বাহে । ঘোষণাৰ বিৰুদ্ধে গৰজি উঠিছে উত্তৰ-পূৱৰ বিভিন্ন দল-সংগঠন । উত্তৰ-পূৱ ছাত্র সংগঠন নেছোৰ প্ৰধান ছেমুৱেল বি জিৰৱাই কয়, “ আমি এই পদক্ষেপৰ তীব্র প্রতিবাদ জনাইছো । হিন্দী ঐচ্ছিক বিষয় । তাক বাধ্যতামূলক কৰা নহ ’ ব । ছাত্র সংগঠনে উত্তৰ-পূৱৰ সকলো চৰকাৰকে হিন্দী বাধ্যতামূলক নকৰাৰ দাবী জনাব । ” সংসদীয় চৰকাৰী ভাষা কমিটীৰ প্ৰধান হিচাপে শ্বাহে কয়, ‘ ‘ উত্তৰ-পূৱৰ আঠটা ৰাজ্যত মুঠ ২২ হেজাৰ হিন্দী শিক্ষক নিয়োগ কৰা হৈছে আৰু সকলো ৰাজ্যতেই দশম শ্রেণী পর্যন্ত হিন্দী বাধ্যতামূলক কৰিবলৈ প্ৰস্তুত হৈছে । উত্তৰ-পূৱৰ ন টা জনজাতিয়ে তেওঁলোকৰ ভাষা লিখাৰ ক্ষেত্রত দেৱনাগৰী হৰফ গ্রহণ কৰিছে । ’ ’